Christina Grimmie

Si Christina Victoria Grimmie (Marso 12, 1994 – Hunyo 10, 2016) sarong Amerikanang YouTuber, parakanta, parasurat kanta, asin aktres. Kan 2009, pinunan niyang isinapubliko an covers kan mga popular na kanta sa YouTube. Pagkatapos iluwas an saiyang EP debut na Find Me (2011), nakakua siya nin sarong milyon na subscribers sa saiyang YouTube tsanel. Pagkatapos mag-abot sa duwang milyon an saiyang subscribers, iniluwas na man an saiyang debut studio album na With Love (2013).

Kan 2014, nakaiba si Grimmie sa ikaanom na season  kan The Voice asin napangganahan an ikatolong pwesto. Si Adam Levine, an saiyang coach sa pakontes, inanunsyo sa finale kan palabas na ano man an kaluluwasan kan resulta,  papapirmahon niya si Grimmie sa siya sa saiyang bistadong 222 Records, sarong record label sa America. Inalok man ni Lil Wayne si Grimme na magpirma sa saiyang label na Young Money Entertainment. Nakapirma siya sa Island Records sa halipot na panahon bago mag-utas..

Kan 2016, iniluwas ni Grimmie an ikaduwa niyang EP na Side A. Nilaog na man niya an karera nin pag arte kan parehong taon na kun sain enot siyang nanutaran saThe Matchbreaker . Kan Hunyo 10, 2016, irido si Grimmie kan siya mabadil kan sarong tagahanga mantang siya nag pipirma kan autograph kasunod kan saiyang konsyerto sa  The Plaza Live sa Orlando, Florida.

Kan 2017, suminunod an Side B sa Side A na mahihiling sa Spotify asin iTunes. Kan Hunyo 9, 2017, iniluwas an ikaduwang album niyang All Is Vanity. Kan 2019, an saiyang YouTube tsanel uminabot na sa apat na milyones na subscribers.

Buhay asin Karera

1994–2009: Pagkaaki 
Si Christina Victoria Grimmie namundag sa Marlton section kan Evesham Township, New Jersey, kan Marso 12, 1994.  An saiyang ina na si Tina Grimmie nagtatrabaho bilang sarong receptionist hanggang naaraman na ugwang siyang breast cancer. Nagtatrabaho an saiyang ama na si  Albert Grimmie sa Verizon Communications kan 2014. Igwa siyang nguhod na tugang na lalaki, si Marcus (na iyo an nagmanehar kan saiyang mga palabas).  Si Grimmie naghahale sa Italyano asin Romanong pamilya asin duminakula sa Marlton, New Jersey, kun sain siya nakapag-adal sa Bethel Baptist Christian School, sa Marlton Middle School, asin sa Cherokee High School. Nanutaran kan saiyang ama an talento ni Grimmie sa pagkanta kan siya nasa anom na taon pa sana, asin nagpuon makanuod mag tugtog nin pyano sa edad na 10. Sa ibong kan pagkakaigwang pagkaaeram sa pyano, minatugtog si Grimmie gamit sana an saiyang pandangog.

2009–2010: Mga Onra sa YouTube asin pagkadiskobre 
Nagpuon na mag paluwas si Grimmie nin mga bidyo sa saiyang YouTube tsanel kan 2009 sa edad na kinse (15) anyos na may ngaran na paragamit na zeldaxlove64. Sinabi ni Grimmie na nagpuon siya kan musical YouTube tsanel nganing makakonekta an mga tawo sa saiyang tugtug, asin an mga amiga niya an nag sulsol saiya na isapublikar an saiyang mga bidyo sa sarong bistadong website. An enot na bidyo na inaplod iyo an cover ni Hannah Montana na "Don't Wanna Be Torn". Nagpuon siyang makaresibi nin pagmidbid sa saiyang cover na "Party in the U.S.A." ni Miley Cyrus's kan Agosto 2009. An mga ginibong cover ni Grimmie nakakua nin mga atensyon  huli sa saiyang boses, personalidad, asin interpretasyon  sa saiyang mga kinakanta.

Kan 2010, nakapag eskwela nin junior high school si Grimmie  sa laog kan saindang harong. Kan parehong taon, kinanta niya an kanta ni Nelly na "Just a Dream" kaibahan an kapareho niyang YouTuber na si Sam Tsui na kun sain uminabot sa 160 milyones na paghiling sa laog nin walong taon.  Sa dai kahaluyan, ini mahihiling na sa iTunes asin Spotify. Kan 2011, nagin ika-duwa siya sa MyYouTube (sarong pakontes kan Youtube) suminunod ki Selena Gomez. Mantang nabibisto si Grimmie sa YouTube, nadiskubre siya kan ina ni Gomez na si  Mandy Teefey kan 2011. Sa dai kahaluyan, nagin tagamehar kan karera ni Grimmie si Teefy asin an saiyang agom na si Brian.

2011: Find Me 

Nakagibo na si Grimmie nin palabas nan sa konsyertong pangkawang-gawa kan UNICEF  asin nakapag palabas bilang sarong backup vocals kan <i>Selena Gomez &amp; the Scene</i>. Nahiling man siya sa primerong <i>DigiTour</i> kan 2011 na ginibo partikularmente para sa mga YouTube artist. Si Gomez n nagin niyang primerong paratukdo. Nagluwas mansi Grimmie sa Billboard Social 50; asin iyo an enot na nag palabas para kina Selena Gomez & the Scene, Allstar Weekend asin sa Jonas Brothers  para sa Concert of Hope. Nakaibanan niya an grupong Selena Gomez & the Scene sa laog nin anom na semana nganing iyo an enot na magpalabas sa We Own the Night Tour.

Iniluwas niya an EP kan Hunyo 14, 2011 na igwang titulong <i id="mwmw">Find Me</i>. An album solong iniluwas asin nagin ika-35 na posisyon sa Billboard 200 chart sa US. An saiyang debut single na may titulong "Advice" iniluwas sa Radio Disney kan Hunyo 11 na may music video asin idinerekta ni Sean Babas, asin iniluwas man kan Hulyo 19 sa saiyang Youtube tsanel.  Nahiling man siya sa The Ellen DeGeneres Show kaibahan an pareho niyang YouTuber na si Tyler Ward asin kinanta an bersyon ni Lil Wayne na "How to Love"; an episode uminere kan Oktubre 10, 2011. Kan Nobyembre 20, 2011, nagpalabas si Grimmie sa pre-show kan 39th American Music Awards of 2011 kaibahan si Taio Cruz sa espesyal sa rendisyon kan Higher asin iyo an ikinagana niyang primerong onra. Kinanta man niya n saiyang kanta na "Not Fragile" sa Coca-Cola Red Carpet Show kaibahan an Selena Gomez & the Scene. Siya sagcod an banda naipahiling sa sarong patalastas para saKinect kan Xbox. Nahiling man si Grimmie sa patalastas kan Doritos sa parehong bulan. Si Grimmie an nagin espesyal na bisita asin nagkanta kan saiyang kantang "Advice" na So Random! kan Disney Channel na ipinalabas kan December 11, 2011.

2012–2013: With Love 
Kan  Enero 2012, luminipat si Grimmie sa Los Angeles nganing ipadagos an saiyang karera sa pagkanta; nagpirma siya kan Abril sa Creative Artists Agency. Sa Disney.com, nagin bida siya sa web show na Power Up: with Christina Grimmie na duminalagan puon kan Marso 29, 2012 hasta Hunyo 5, 2012. Sinabi man niya na may bago siyang bandang makakatrabaho, ini an Rising Tide, sarong grupo kan mga tinedyer na orehinal na hale sa New Jersey.  An bersyon kan orihinal na kanta Grimmie na "Find Me" iniluwas sa ITunes kan Hunyo 2012, asin nakaabot sa enot na pahina sa katapusan kan Hulyo. Dawa na kadaklan na covers ni Grimmie sa saiyang tsanel  mga orehinal na kanta, pinunan man niyang ipadagos an iba pa niyang interes. Kan Abril 2013, an tsanel ni Grimmie igwa nang 375 milyon na paghiling asin 2 milyon sa subscribers. Siya man an enot na nagpalabas para ki Gomez sa ginibong North American leg kan saiyang Stars Dance Tour asin kinanta an mga kanta sa saiyang debut album na With Love na kun sain iniluwas kan Agosto 6, 2013. Kan Oktubre 3, an saiyang music bidyo para sa "Tell My Mama" tinawan nin eksklusibong pangenot saBillboard.com. Sinabi ni Grimmie na ang bidyo  "about a guy that I start liking in school, and he's sort of a dangerous kid, and I am the type of girl that tells my mom about everything." Kan Enero 2014, nahiling si Grimmie asa episode kan podcast Shane and Friends; si Dawson an amigo ni Grimmie.

2014: The Voice 
Nag audition si Grimmie sa kompetisyon kan The Voice season 6 kan NBC na sinabi niya sa saiyang Facebook page. Kan si Blind Audition, kinanta niya an bistadong kanta ni Miley Cyrus na "Wrecking Ball". An apat na coaches na sina Adam Levine, Usher, Shakira, asin Blake Shelton nag ikot kan tukawan ninda para saiya; napili niya si Adam Levine pakatapos sabihon saiya na dakula an saiyang potensyal na magin sarong "huge star" base sa saiyang boses asin presensya. Sinoportahan ni Selena Gomez si Grimmie sa saiyang audition sagcod ni Justin Bieber hanggang sa finale, an mga artistang pirming nagsusuporta saiya sa mga covers niya sa YouTube. Naging ikatolo siya kina Josh Kaufman asin runner-up man na ni Jake Worthington. An host na si Carson Daly nagsabing nabigla siya sa dai pangganahan ni Grimmie. Gabos na kinanta ni Grimmie naipaluwas sa iTunes sagcod sa Spotify bilang bersyon sa istudyo.

  – Studio version of performance reached the top 10 on iTunes

2014–2016: Post-The Voice and major label debut 

Mantang nagdadalagan an kompetisyon, nagpahiling si Adam Lavine kan saiyang kagustuhan na ilaog siya sa saiyang record label na 222 Records; si Lil Wayne siring man nagpahiling nin interes na magpirma sa Young Money Entertainment. Nakapaglibot siya kaibahan an ibang mga naglaban sa The Voice na sina Tessanne Chin an nagana sa season 5 , runner-up na sina Jacquie Lee, asin  Will Champlin, season 1 runner-up  na si Dia Frampton, season 6 winner na si Josh Kaufman, runner-up na si Jake Worthington, asin an nakalaban niya sa season 6 na si Kristen Merlin asin Jake Barker. An The Voice Summer tour nagpuon kan Hunyo 21, 2014, sa San Antonio, Texas. Nagsusurat asin nag-rerecord siya nin mga kanta para sa saiyang sophomore album, an saiyang ika-tolong major release asin primerong release puon kan siya nag pirma sa sarong label. Inaasahan na an lead single iluluwas sa Hulyo 2014 na may album pagkatapos kan taon. Inanunsyo ni Grimmie sa Facebook na nagpuon na kan Hulyo 6, 2014 an pagkua nin mga  video para sa sarong lyric video sa single. Kan Hulyo 11, inanunsyo niya na an saiyang single may titulong "Must Be Love". Kan Hulyo 15, 2014, inanunsyo an niiya gamit an live stream na sa Hulyo 31 maluwas na an saiyang mga kanta. An "Must Be Love" ginibo ni Elof Loelv asin nirecord sa irarom kan ZAC Recording sa Atlanta, Georgia.

Kan Pebrero 2015, nakipagtabangan si Grimmie ki Dove Cameron asin nag-gibo nun music video para sa "What A Girl Is", an orehinal na kanta hale sa show ni Cameron na  Liv and Maddie. Ipinaluwas an music sa channel ni Grimmie asin sa YouTube channel man kan Disney. Kan Marso 4, 2015, inanunsyo ni Grimmie na nagbutas na siya sa Island Records huli ta ginigibo niya an bagong album set na ipapaluwas sa katapusan kan 2015 . An bagong single sa album na "Cliché" ipinaluwas kan Marso 16, 2015. Kan Abril 27, nagluwas si Grimmie kan ika-duwa niyang single na "Stay with Me" sa pakikipagtabangan sa Diamond Eyes na nagin ika-lima sa iTunes Electronic Charts. Napasali an kanta sa 2015 UKF Dubstep, sarong album na naglalaman nin top dubstep songs of the year. She was also a contestant in the iHeartRadio/Macy's Rising Star Contest. On May 27, 2015, Grimmie was revealed as the winner of the contest, securing her spot to open the 2015 iHeartRadio Music Festival in September. On July 2, 2015, she released her third single, "Shrug". In September 2015, she was one of 16 international artists including Paul McCartney to record the charity single "Love Song to the Earth", which raises climate change awareness. Grimmie returned to The Voice for season 9, to promote Kohl's fashion.

Kan Pebrero 21, 2016, ipinaluwas ni Grimmie an ika-duwa niyang EP na may title na Side A na may laog na apat na kanta. Sinabi ni Grimmie na masunod man daa an Side B. Naglalaom si Grimmie na magluwas an ika-duwa niyang full-length album sa katapusan kan taon kan 2016.

Pagkadagan 
Kan Hunyo 10, 2016, nagpalabas si Grimmie kaiba an bandang Before You Exit sa The Plaza Live sa Orlando, Florida. Amay kan aldaw na ini nag anunsyo siya sa social media na mag atendir sa konsyerto. Matapos an saindang pag palabas, alas dyes (10:00) nin banggi, nagpirma si Grimmie nin mga authograph sa laog kan venue.  Alas 10:24 nin banggi, binadil si Grimmie kan 27 anyos na si Kevin James Loibl (March 10, 1989 – June 10, 2016) matapos abuton niya an saiyang kamot asin kinugos. 

Mantang an nakahiling nag tirigwasan sa pinangyarihan kan krimen, inatake kan tugang ni Grimmie si Loibl. Nakabutas si Loibl, nagtalikod sa lanob asin binadil an sadiri. Nakahigda si Grimmie sa salog asin duguan an payo; matapos tawan nin CPR, inapudan an 911 asin dinara siya sa Orlando Regional Medical Center na kritikal an kondisyon asin may apat na tama kan badil; idineklara siyang gadan na alas 11:00 nin banggi. An autopsy ipinahiling na may sarong tama si Grimmie nin badil sa payo asin duwa sa saiyang daghan. An saiyang pagkagadan idineklarang homicide.

Inilubong si Grimmie sa sementeryo kan Berlin , sa sarong pribadong seremonya kan Hunyo 16. Suminunod na aldaw day, rinibo na tagahanga asin amiga an nag atendir sa public memorial na ginibo sa Medford, New Jersey.

Lawsuit 
Kan Disyemvbre 2016, anom na bulan matapos kan pagkagadan ni Grimmie nag sampa nin kaso an saiyang pamilya laban sa nagkapirang entity kaibahan an promotor kan konsyerto, an kagsadiri kan lugar, asin an kompanya kan seguridad sa konsyerto. Kan Enero 2017, hiniling sa lugar na sayumahan kan hukom an demanda huli ta sinasabing dai tinutugutan kan batas kan Florida an an mga may sadiri kan negosyo na managot saban sa sainda. A hearing on the motion to dismiss the lawsuit was set for May 23. The lawsuit was dismissed but Grimmie's family was given an opportunity to re-file the suit. The judge stated that the suit did not make enough of a distinction between the concert promoter and the venue owner.

Kan Mayo 2017, an abogado kan pamilya na si Brian Caplan, nagsabi sa pamilya ni Grimmie na mag pasa nin reklamo matapos tanggalon kan hukom kan Florida an orehinal na demanda.

Kan Abril 9, 2018, dai naghaloy sa sarong taon nagpasa nin bagong reklamo  sa sarong korte sa Florida, sinabi digdi na an hukom sinayumahan an mosyon kan nasasakdal na AEG Live asin Orlando Philharmonic Orchestra Plaza Foundation na bale-walaon an kaso, asin tinugutan an demanda kan pamilya na magpadagos. Sa saindang demanda inakusahan kan pamilya ni Grimmie an nasasakdal na "dai sinda nakagibo nin tamang seguridad nganing masiguro an kaligtasan kan mga performer asin kan mga nag atendir sa lugar kan konsiyerto." Tinugutan man an pamilya ni Grimmie na magpadagos na makua an "negligent infliction of emotional distress". An hukon nag desisyon nin mas dakol pang pagkaaram sa mga akusasyon bago magpadagos.  Mayong itinaong panahon sa mga masunod na aksyon o kun nuarin makukua an desisyon.

Filmograpiya

Telebisyon

Pelikula

Diskograpiya

Studio albums

Pagsararong album

EPs (Extended Plays)

Singles

Bidyo kan mga tugtogon

Onra sagcod mga nominasyon

Mga lakaw na konsyerto 

 Opening acts

 Selena Gomez &amp; the Scene – A Year Without Rain Tour (2010-2011)
 DigiTour – Lancaster PA, Washington D.C., New York NY (2011)
 Selena Gomez & the Scene – We Own the Night Tour (2011)
 Selena Gomez – Stars Dance Tour (2013)
 IHeartRadio Music Festival – Las Vegas, NV (2015)
 Rachel Platten – The Wildfire Tour (2016)
 Before You Exit – All The Lights Tour (2016)

 Public tours

 The Voice – Summer Tour (2014)
 Before You Exit – January and February UK/Europe Tour (2015)

Hilnga pa 

 Dimebag Darrell
 Murder of John Lennon
 Murder of Selena
 Rebecca Schaeffer

Mga tala

Pinagkuanan

Kadagdagan pagbabasa 

  Cited as Grimmie Investigative Supplement 2016.

External links 

 
 Christina Grimmie on IMDb
 Christina Victoria Grimmie at Find a Grave
 "Christina Grimmie Podcast: The Murder of a Rising Star". Orlando Sentinel - Podcast Series

Toltolan